[{"text_idx": "#000004", "text": "Ar hyn o bryd mae DECIPHer yn cynnal chwe gweithiwr proffesiynol o Namibia ar ganol eu gyrfaoedd mewn cynllun a drefnir gan Brosiect Phoenix. Mae\u2019r Cymrodyr yn treulio tri mis yn cydweithio a\u0302\u2019n hymchwilwyr i astudio sut y gall addysg merched arwain at rymuso menywod. Yn y blog cyntaf o\u2019n cyfres o flogiau, rydyn ni\u2019n dal i fyny gydag Ayesha Wentworth i gael gwybod sut mae ei lleoliad yn mynd hyd yn hyn."}, {"text_idx": "#000005", "text": "Dywedwch wrthon ni am eich gwaith yn Namibia"}, {"text_idx": "#000006", "text": "Fi yw Cyfarwyddwr Rhaglenni a Sicrhau Ansawdd yn y Weinyddiaeth Addysg, Celfyddydau a Diwylliant ac yn Seicolegydd Clinigol yn o\u0302l fy mhroffesiwn. Mae\u2019r gyfarwyddiaeth yn bennaf gyfrifol am ddatblygu polisi\u0308au a rhaglenni, eu gweithredu ac yna monitro a sicrhau ansawdd. Ar hyn o bryd, o dan fy nghyfarwyddiaeth, rydym yn gyfrifol am roi\u2019r cwricwlwm ar waith yn ogystal a\u0302 datblygiad cyfannol dysgwyr drwy raglenni amrywiol eraill fel: Rhaglen Integredig Iechyd a Diogelwch mewn Ysgolion (ISHS), Rhaglen Bwydo Ysgol Namibia (NSFP), Rhaglen Addysg Gorfforol a Chwaraeon Ysgol Integredig (IPESS), Fframwaith Ysgolion Diogel Cenedlaethol (NSSF), i enwi rhai yn unig. Mae\u2019r gyfarwyddiaeth yn gyfrifol am fynd i\u2019r afael a\u0302 materion fel proffesiynoldeb athrawon a beichiogrwydd dysgwyr trwy ddatblygu ymyriadau rhaglennol yn ogystal a\u0302 deddfwriaeth."}, {"text_idx": "#000008", "text": "Un o\u2019r meysydd mwyaf heriol i ni fel gwlad yw gweithredu ein polisi\u0308au a gweld canlyniadau\u2019r ymyriadau. Roedd rhaglen Phoenix yn cyd-fynd a\u0302\u2019m dyhead i wneud pethau\u2019n wahanol a chreu effaith wirioneddol wrth sicrhau addysg i bawb. Mae Cymrodoriaeth Broffesiynol y Gymanwlad yn rhoi cyfle i rannu ac i ddysgu am arferion gorau ac yn hyrwyddo prosiectau cydweithredol rhwng y sefydliadau cynnal a\u2019r cymrodorion, yn ogystal a\u0302\u2019r cymrodorion eu hunain, a dysgu ar draws gwledydd."}, {"text_idx": "#000015", "text": "Ac rydw i wedi cwrdd a\u0302\u2019r bobl fwyaf hyfryd a diddorol. Mae ein mentoriaid yn wych ac wedi bod mor garedig a chymwynasgar fel ein bod yn teimlo\u2019n hollol gartrefol yma. Felly, diolch yn fawr iawn i Rhiannon, Honor a Michelle am bopeth maen nhw wedi\u2019i wneud!"}, {"text_idx": "#000018", "text": "Credaf mai\u2019r sylweddoliad dwysaf yw, er bod ein cyd-destun ni a chyd-destun Cymru mor wahanol, eu bod mor debyg mewn sawl ffordd. Rydym yn wynebu\u2019r un heriau ar wahanol lefelau, ac mae cymaint y gallwn ei ddysgu oddi wrth ein gilydd a\u2019i gymryd oddi wrth ein gilydd i gryfhau ein hymyriadau yn y cyd-destunau cymhleth hyn."}, {"text_idx": "#000019", "text": "Rydym hefyd yn cael rhywfaint o hyfforddiant arwain ac yn cymryd rhan mewn theori newid sydd wedi bod yn ddefnyddiol iawn ar gyfer myfyrio personol a thwf."}, {"text_idx": "#000021", "text": "Er fy mod eisiau dysgu popeth! Rwy\u2019n edrych ymlaen yn arbennig at ddysgu mwy am y Rhwydwaith Ymchwil Iechyd mewn Ysgolion, a sut i greu/datblygu hwnnw yn Namibia, fel y gallwn gael gwell dealltwriaeth o les ein dysgwyr a\u2019n hathrawon. Rwyf hefyd yn gyffrous iawn i ddysgu am wahanol ymyriadau yn y system addysg a sut y gallwn o bosibl eu haddasu i ddiwallu anghenion Namibia."}, {"text_idx": "#000022", "text": "Gallwch chi ddod o hyd i gyfrif Twitter Ayesha yma: @Ayesha31201116. Mae rhagor o wybodaeth am brosiect Phoenix yma: "}, {"text_idx": "#000023", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}]